Z A P I S N I K
34. sjednice Vijeća Mjesnog odbora Dubrava - središte,
održane 22. travnja 2024.
u prostoru objekta mjesne samouprave, Međugorska 55,
s početkom u 18:00 sati




NAZOČNI ČLANOVI VIJEĆA: Ivana Blažević, Raco Jaković, Damir Nehyba, Ivana Lulić, Lucija Matić, Svan Relac, Antonija Majić

NENAZOČNI ČLANOVI VIJEĆA : Božidar Macan, Marija Orešić


Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.


	Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 33. sjednice Vijeća, održane 25. ožujka 2024., bez izmjena.


Predsjednica predlaže dopunu dnevnog reda :

1. Prijedlog za prenamjenu sredstava namijenjenih radovima za održavanje nerazvrstanih cesta – donošenje zaključka



D N E V N I    R E D:

1. Prijedlog za postavljanje uzdignutih ploha u Trepčanskoj ulici – donošenje zaključka
2. Prijedlog hitne sanacije otvora na k.č. 4159/1 k.o. Dubrava – donošenje zaključka
3. [bookmark: _Hlk165319717]Zahtjev za povremeno korištenje prostora mjesne samouprave, Međugorska 55 za
potrebe 28. Samostalne družine izviđača „Dubrava“ – donošenje zaključka
4. Prijedlog za prenamjenu sredstava namijenjenih radovima za održavanje nerazvrstanih cesta – donošenje zaključka
5. Pitanja, prijedlozi i obavijesti.






Ad 1. Prijedlog za postavljanje uzdignutih ploha u Trepčanskoj ulici

U raspravi sudjeluju svi prisutni.
Vijeće jednoglasno donosi

 
Z A K LJ U Č A K
o prijedlogu za postavljanje uzdignutih ploha u Trepčanskoj ulici

I. Vijeće Mjesnog odbora Dubrava – središte je suglasno s prijedlogom za postavljanje uzdignutih ploha u Trepčanskoj ulici 
II. Obzirom da se radi o ulici koja je jedan od glavnih puteva djeci na put do i od Osnovne škole,  u istoj nema nogostupa, a velik broj automobile je parkiran s obje strane ulice te je promet velikog intenziteta, hitno je potrebno postavljanje uzdignutih ploha. 
III. Prijedlog lokacija je početak i kraj svakog segmeta ulice, odnosno ispred kućnih brojeva 2, 24, 26 i 50


Ad 2. Prijedlog hitne sanacije otvora na k.č. 4159/1 k.o. Dubrava 

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu hitne sanacije otvora na k.č. 4159/1 k.o. Dubrava

I. Vijeće Mjesnog odbora Dubrava – središte je suglasno s prijedlogom hitne sanacije otvora na k.č. 4159/1 k.o. Dubrava, radi se o sjeveroistočnoj strani čestice
II. Kako na navedenoj lokaciji gotovo svakodnevno prolazi veliki broj djece, obzirom da se radi o dijelu dvorišta OŠ dr. Ante Starčevića, potrebna je hitna sanacija kako ne bi došlo do ozbiljnih I po život opasnih ozljeda nekoga od prolaznika. 


Ad 3. Zahtjev za povremeno korištenje prostora mjesne samouprave, Međugorska 55 za potrebe 28. Samostalne družine izviđača „Dubrava“

U raspravi sudjeluju svi prisutni.
Vijeće jednoglasno donosi



Z A K L J U Č A K
o davanju na povremeno korištenje prostora mjesne samouprave

Vijeće Mjesnog odbora Dubrava – središte odobrava korištenje prostora mjesne samouprave, Međugorska 55, za potrebe 28. samostalne družine izviđača „Dubrava“ srijedom od 19,00 do 21,00 sat, subotom od 8,00 do 13,00 sati te nedjeljom od 8,00 do 13,00 sati




Ad 4.  Prijedlog za prenamjenu sredstava namijenjenih radovima za održavanje nerazvrstanih cesta 

U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za prenamjenu sredstava namijenjenih radovima za održavanje nerazvrstanih cesta

I. Vijeće Mjesnog odbora Dubrava – središte prihvaća prijedlog predsjednika VGČ za prenamjenu sredstava namjenjenih radovima za održavanje nerazvrstanih cesta kako je ranije planirano te je suglasno da se ista u potpunosti iskoriste za rekonstrukciju Ulice Križnog puta od Konjščinske ulice do Zavidovičke ulice. 
II. Sukladno ovome, Vijeće Mjesnog odbora Dubrava – središte predlaže postavljanje uspornika sa zapadne strane križanja Ulice Križnog puta i Ljubisjke, kao i obnovu postojećeg uspornika sa istočne strane



Ad 5. Pitanja, prijedlozi i obavijesti.

[bookmark: _GoBack]Predsjednica obavještava sve prisutne o problematici o kojoj je obaviještena od strane ravnateljice OŠ dr. A. Starčevića koja je molila za pomoć oko odvoza suhog granja i raslinja iz dvorišta škole jer Zrinjevac već u nekoliko navrata nije bio u mogućnosti to realizirati.
Sukladno ovome, Vijeće Mjesnog odbora Dubrava – središte moli hitno postupanje od strane Zrinjevca.

Dovršeno u 18:50 sati.
U Zagrebu, 22. travnja 2024.

KLASA: 024-08/24-003/862
URBROJ: 251-13-11-5/010-24-2



Zapisnik sastavila:  							Predsjednica 
Ivana Blažević, 						   Vijeća Mjesnog odbora
predsjednica Vijeća Mjesnog odbora				       Dubrava – središte

                                                                                                          Ivana Blažević


